ভরদুপুরে রেড রোডে তারার মেলা।  মমতা বন্দ্যোপাধ্যায় ও তাঁর রাজ্যের নয়া মন্ত্রিসভার শপথগ্রহণের সাক্ষী হতে, রেড রোডে হাজির টলি ব্রিগেড। শপথের অনেক আগে থেকেই, একেবারে যেন তারকার মেলা বসে যায়। কে নেই সেখানে? ঋতুপর্ণা সেনগুপ্ত থেকে দেব, সোহম, পায়েল সরকার, মাধবী মুখার্জি, জুন মালিয়া ছিলেন সবাই। তারকার হাটে দেখা যায় কৌশিক গাঙ্গুলি, রাজ চক্রবর্তী, ঊষা উত্থুপ, নিসপাল সিং রানে, অরিন্দম শীলকেও। শুধু টলি নয়, টেলি স্টারদেরও ভিড় ছিল চোখে পড়ার মতো। শপথ অনুষ্ঠানে এককথায় চাঁদের হাট বসে যায়।
 ওয়েব ডেস্ক : ভরদুপুরে রেড রোডে তারার মেলা।  মমতা বন্দ্যোপাধ্যায় ও তাঁর রাজ্যের নয়া মন্ত্রিসভার শপথগ্রহণের সাক্ষী হতে, রেড রোডে হাজির টলি ব্রিগেড। শপথের অনেক আগে থেকেই, একেবারে যেন তারকার মেলা বসে যায়। কে নেই সেখানে? ঋতুপর্ণা সেনগুপ্ত থেকে দেব, সোহম, পায়েল সরকার, মাধবী মুখার্জি, জুন মালিয়া ছিলেন সবাই। তারকার হাটে দেখা যায় কৌশিক গাঙ্গুলি, রাজ চক্রবর্তী, ঊষা উত্থুপ, নিসপাল সিং রানে, অরিন্দম শীলকেও। শুধু টলি নয়, টেলি স্টারদেরও ভিড় ছিল চোখে পড়ার মতো। শপথ অনুষ্ঠানে এককথায় চাঁদের হাট বসে যায়। অতিথির আসনে ছিলেন ভূটানের প্রধানমন্ত্রী শেরিং টোবগে ও বাংলাদেশের শিল্পমন্ত্রী আমির হোসেন। উত্তরপ্রদেশের মুখ্যমন্ত্রী অখিলেশ যাদব, দিল্লির মুখ্যমন্ত্রী অরবিন্দ কেজরীওয়াল, বিহারের মুখ্যমন্ত্রী নীতিশ কুমার, লালু প্রসাদ যাদব, ফারুখ আবদুল্লা উপস্থিত ছিলেন শপথ অনুষ্ঠানে। ছিলেন কেন্দ্রীয় অর্থমন্ত্রী অরুণ জেটলি ও নগরোন্নয়ন প্রতিমন্ত্রী বাবুল সুপ্রিয়। শপথগ্রহণ অনুষ্ঠানে আমন্ত্রিত ছিলেন এসেলগ্রুপের চেয়ারম্যান ডক্টর সুভাষ চন্দ্র সহ শিল্পদ্যোগীরাও।